**ขอเชิญร่วมทอดผ้าป่าสามัคคี**



**สร้างสิ่งก่อสร้างและเสนาสนะต่างๆ**

**ณ สถานปฏิบัติธรรมป่าวิเวกสิกขาราม อ.พล จ.ขอนแก่น**

**วันอาทิตย์ที่ ๙ กรกฎาคม พ.ศ. ๒๕๖๐ เวลา ๑๑.๐๐ น.**

วันอาสาฬหบูชา เป็นวันที่พระพุทธเจ้าทรงแสดงธัมมจักกัปปวัตตนสูตร ซึ่งเป็นปฐมเทศนาแก่ ปัญจวัคคีย์ทั้ง ๕ การแสดงธรรมครั้งนั้น ท่านโกณฑัญญะได้ดวงตาเห็นธรรม หรือบรรลุเป็นพระอริยบุคคลเบื้องต้นองค์แรก เป็นวันที่พระรัตนตรัยเกิดขึ้นครั้งแรกในโลก คือพระพุทธ พระธรรม และพระสงฆ์ ด้วยเหตุนี้จึงขอเชิญพุทธบริษัททุกท่านร่วมบำเพ็ญกุศล เจริญทาน ศีล ภาวนา เนื่องในโอกาสเทศกาลวันอาสาฬหบูชา และต่อเนื่องในวันเข้าพรรษา ณ สถานปฏิบัติธรรมป่าวิเวกสิกขาราม

ขออานุภาพสมเด็จพระพุทธเจ้าองค์ปฐมสิขีทศพลที่ ๑ พระพุทธเจ้าทุกๆพระองค์ พระปัจเจกพุทธเจ้าทุกๆพระองค์ พระรัตนตรัย และอำนาจบุญกุศลที่ได้ทำในครั้งนี้ ขอให้ท่านทั้งหลายมีความเจริญทั้งทางโลก และทางธรรม พ้นจากกองทุกข์ เข้าถึงพระนิพพาน อันตรายทั้งปวงสลายไป ขอให้บ้านเมืองสงบ ให้ประชาชนทั้งหลายมีจิตเป็นกุศล อยู่ในศีลในธรรม ให้เลิกปรามาสพระพุทธเจ้า ให้มีจิตน้อมเข้ามารับฟังคำสอนของพระพุทธเจ้า มีสัมมาทิฏฐิ ผู้ใดเห็นผิดก็ขอให้ละวางความเห็นลง ให้พิจารณาเพื่อที่จะเห็นถูก.

คณะพุทธบริษัทสมเด็จพระพุทธเจ้าองค์ปฐมสิขีทศพลที่ ๑

**กำหนดการ**

วันที่ ๘ - ๑๑ ก.ค. ๖๐ บวชเนกขัมมะชีพราหมณ์ ปฏิบัติธรรมในโอกาสเทศกาลวันอาสาฬหบูชา

วันที่ ๙ ก.ค. ๖๐ เวลา ๙.๐๐ น. ตั้งกองผ้าป่าสามัคคีสร้างสิ่งก่อสร้างและเสนาสนะต่างๆ

เวลา ๑๑.๐๐ น. ถวายภัตตาหารเพล ถวายผ้าป่าสามัคคี

กรวดน้ำอุทิศบุญกุศล ให้ญาติทุกภพทุกชาติ พรหม เทวดา

สัมภเวสี เปรต สรรพสัตว์ทุกภพทุกภูมิทั้ง ๓ โลก

และอธิษฐานขอพรพระ

**หมายเหตุ** ท่านที่ไม่สามารถมาร่วมงานได้ สามารถโอนปัจจัยเข้าบัญชี

1.พระวิชัย ศิริผลหลาย บัญชี ธ.ทหารไทย สาขาเมืองพล เลขที่ 337-2-24806-6

(ระหว่างธ.ทหารไทย ไม่เสียค่าโอน)

2.พระวิชัย ศิริผลหลาย บัญชีออมทรัพย์ ธ.ไทยพาณิชย์ สาขาเมืองพล เลขที่ 792-213143-4

และกรุณาแจ้งให้ทราบด้วย เพื่อจะได้นำปัจจัยเข้ากองผ้าป่า ที่เบอร์โทรแม่ชีรุ่ง 08-4603-0946